

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.3** | 2025. gada 27. martā |

**6.**

**Par sabiedrības vajadzībām nepieciešamās zemes vienības ar kadastra apzīmējumu 7433 002 1107 atsavināšanas atlīdzības apstiprināšanu un atsavināšanu**

Ogres novada pašvaldības (turpmāk – Pašvaldība) dome 2024. gada 30. maijā pieņēma lēmumu “Par nekustamā īpašuma Raiņa ielā 35, Lielvārde, Ogres nov., daļas nepieciešamību sabiedrības vajadzībām” (protokols Nr. 8; 53), (turpmāk – Lēmums), ar kuru noteica, ka sabiedrības vajadzībām – Pašvaldību likuma 4. panta pirmās daļas 3. punktā noteiktās pašvaldības autonomās funkcijas - gādāt par pašvaldības īpašumā esošo ceļu būvniecību, uzturēšanu un pārvaldību, nodrošināšanai nepieciešams atsavināt SIA "Cido Grupa", reģistrācijas numurs 40003176944 (turpmāk – Īpašnieks) piederošā nekustamā īpašuma Raiņa ielā 35, Lielvārdē, Ogres nov., kadastra numurs 7433 002 0137 (turpmāk – Nekustamais īpašums), sastāvā esošās zemes vienības (kadastra apzīmējums 7433 002 0137) daļu ~1600 m2 platībā (vairāk vai mazāk, cik izrādīsies uzmērot), (turpmāk – Nekustamā īpašuma daļa).

Atbilstoši normatīvajos aktos noteiktajai kārtībai, pamatojoties uz Lēmumā noteikto, Pašvaldības maksas pakalpojumu izcenojumu aprēķinu un atlīdzības noteikšanas komisija (turpmāk - Komisija) uzsāka Nekustamā īpašuma daļas atsavināšanas procesu.

Izvērtējot Pašvaldības Komisijas 2025. gada 4. marta lēmumu “Par atsavināmās zemes vienības ar kadastra apzīmējumu 7433 002 1107 atlīdzības apstiprināšanu” (sēdes protokols Nr. 8) un pievienotos dokumentus, Pašvaldības dome konstatēja:

1. Lēmums nosūtīts 2024. gada 26. jūnijā ar paziņojumu Nr. K.1-3/10 “Par paziņojumu par nekustamā īpašuma  Raiņa iela 35, Lielvārde, Ogres nov., daļas atsavināšanu sabiedrības vajadzībām”;
2. Komisija saņēma Īpašnieka 2024. gada 16. augusta atbildi (reģistrēta Pašvaldībā 2024. gada 16. augustā ar Nr. 2-4.1/4109), kurā Īpašnieks norāda, ka piekrīt tam piederošās Nekustamā īpašuma daļas atsavināšanai sabiedrības vajadzībām;
3. Pašvaldība pasūtīja zemes ierīcības projekta izstrādi zemes vienības ar kadastra apzīmējumu 7433 002 0137, Raiņa iela 35, Lielvārde, Ogres nov., sadalei, par kuras atsavināšanu sabiedrības vajadzībām pieņemts Lēmums, tā rezultātā izveidota zemes vienība ar kadastra apzīmējumu 7433 002 1107 (platība 1600 m2), bez adreses (turpmāk – Atsavināmais nekustamais īpašums), kas Zemgales rajona tiesas Lielvārdes pagasta zemesgrāmatas nodalījumā Nr. 100000182430 reģistrēta Nekustamā īpašuma ar kadastra numuru 7433 002 0137 sastāvā;
4. Komisija lūdza sabiedrībai ar ierobežotu atbildību „EIROEKSPERTS”, reģistrācijas numurs 40003650352 (turpmāk – SIA “EIROEKSPERTS”) veikt Atsavināmā nekustamā īpašuma novērtēšanu un noteikt tirgus vērtību;
5. saskaņā ar SIA „EIROEKSPERTS” Atsavināmā nekustamā īpašuma novērtējumu (reģistrācijas Nr. L14498/ER/2025) Atsavināmā nekustamā īpašuma tirgus vērtība uz 2025. gada 17. janvāri ir 11 700 EUR (vienpadsmit tūkstoši septiņi simti *euro*), (turpmāk – Vērtējums);
6. 2025. gada 30. janvārī Komisija nosūtīja Īpašniekam vēstuli Nr. K.1-3/2 “Par zemes vienības ar kadastra apzīmējumu 7433 002 1107 novērtējumu (Raiņa iela 35, Lielvārde, Ogres nov.)”, ar kuru Īpašnieks tika aicināts iepazīties ar SIA “EIROEKSPERTS” Vērtējumu un sniegt savu viedokli vai argumentus par to;
7. 2025. gada 3. martā Komisija saņēma Īpašnieka atbildi (reģistrēta Pašvaldībā 2025. gada 3. martā ar Nr. 2-4.1/1321), ar kuru Īpašnieks apliecina, ka piekrīt SIA “EIROEKSPERTS” Vērtējumā novērtētajai atlīdzībai un neuzskata par nepieciešamu piedalīties Komisijas sēdē;
8. 2025. gada 4. martā Komisijas sēdē (sēdes protokols Nr. 8) Komisija nolēma apstiprināt aprēķināto atlīdzību Atsavināmajam nekustamajam īpašumam ar tirgus vērtību – 11 700 EUR (vienpadsmit tūkstoši septiņi simti *euro*), un Komisijas lēmumu iesniegt izvērtēšanai un lēmuma pieņemšanai Ogres novada pašvaldības domei.

Ņemot vērā minēto un pamatojoties uz Sabiedrības vajadzībām nepieciešamā nekustamā īpašuma atsavināšanas likuma 4. pantu, 9. panta pirmo daļu, 10. panta pirmo daļu, 11. panta pirmo daļu, 20. panta pirmo daļu, 21. pantu un 26. panta pirmo daļu, Pašvaldību likuma 4. panta pirmās daļas 2. punktu, 10. panta pirmās daļas 16. punktu, Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu,

**balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atsavināt** sabiedrības vajadzībām nekustamā īpašuma Raiņa iela 35, Lielvārde, Ogres nov., (kadastra numurs 7433 002 0137) sastāvā esošo zemes vienību ar kadastra apzīmējumu 7433 002 1107 un kopējo platību 1600 m2 (turpmāk – Nekustamais īpašums).
2. **Apstiprināt** aprēķināto atlīdzību 11 700 EUR (vienpadsmit tūkstoši septiņi simti *euro*) apmērā par sabiedrības vajadzībām nepieciešamo Nekustamo īpašumu.
3. **Noteikt**, ka Nekustamais īpašums tiek atsavināts par aprēķināto atlīdzību 11 700 EUR (vienpadsmit tūkstoši septiņi simti *euro*) apmērā.
4. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai normatīvajos aktos noteiktajā kārtībā:
	1. sagatavot un nosūtīt paziņojumu par pieņemto lēmumu;
	2. zemesgrāmatā ierakstīt atzīmi par aizliegumu atsavināt un apgrūtināt Nekustamo īpašumu ar lietu un saistību tiesībām bez Ogres novada pašvaldības piekrišanas;
	3. organizēt pirkuma līguma noslēgšanu un īpašuma tiesību nostiprināšanu zemesgrāmatā.
5. **Noteikt**, ka visi izdevumi saistībā ar Nekustamā īpašuma atsavināšanu, saskaņā ar normatīvajos aktos noteikto kārtību, tiek segti no šim mērķim paredzētajiem Ogres novada pašvaldības Lielvārdes pilsētas un pagasta pārvaldes 2025. gada budžeta līdzekļiem.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)